Poštovani,  
  
Na temelju naputaka Stožera civilne zaštite Šibensko kninske županije, a s ciljem sprečavanja daljnjeg širenja epidemije korona virusom na području županije, obaviještavamo Vas da sve posjetitelje koji borave ili planiraju boraviti u apartmanima, svojim kućama ili stanovima za odmor na području naše turističke zajednice, da se obavezno prijave u sustav eVisitor, jer je to zakonska obveza koja je posebno bitna u ovom periodu, zbog potrebe evidencije kretanja ljudi i poduzimanja odgovarajućih mjera.  
  
Obzirom je uočeno da u trenutačnom razdoblju dok vlada epidemija korona virusom, velik broj ljudi je period izolacije odlučio provesti u svojim vikendicama i kućama za odmor, ne računajući pri tom kako time mogu ugroziti i narušiti cijeli sustav, potrebno je voditi njihovu evidenciju i u slučaju zaraze ili samoizaolacije pojedinaca, obavjestiti mjerodavne institucije.  
  
Stoga apeliramo na sve građane, da eventualna saznanja, odnosno opravdanu sumnju, o građanima koji se evidentno ne pridržavaju određenih propisanih zdravstvenih mjera nadzora ili se radi o građanima koji su u posljednje vrijeme prelazili državnu granicu, a nisu pod zdravstvenim nadzorom, obavezno prijeve nadležnim policijskim postajama ili nazovu pozivni centar na temu koronavirusa na broj 113.  
  
S poštovanjem.